**Zadaci iz Glazbene kulture za 8. razrede**

**Tjedan 18. 5. – 22. 5. 2020.**

**Lijepi pozdrav. ☺**

VAŽNO: Upute:

1. Ništa ne prepisujte u kajdanku do trenutka kada to zatražim od vas (pred kraj današnjeg sata)
2. Objašnjenje oznaka:

pjesma iz udžbenika

 skladba na cd-u

 pogledati neki link najčešće s YouTubea

Tijekom sata postavljati ću vam pitanja. Odgovore **ne prepisujte** nego ih izgovorite na glas, a provjeriti ćete ih kod prepisivanja u kajdanku.

Ponavljanje:

Poslušajte sada skladbe i odgovorite na pitanja, a odgovore provjerite u gradivu od prošlog tjedna.

Cd 2/17 Johann Sebastian Bach: oratorij Muka po Mateju, Erbarme dich (Imaj milosti)

* Kako se zove ovaj broj u oratoriju i koji pjevački glas izvodi skladbu?
* Kada i gdje nastaje oratorij?
* Koji dijelovi iz opere su izostali u oratoriju?

Cd 2/16 Georg Friedrich Händel: oratorij Mesija, Aleluja

* Tko izvodi skladbu?
* Kako se zove ovaj oratorijski broj te na kojem je jeziku libreto oratorija?
* Na koji se način radnja oratorija prenosi publici?

Obrada:

Poslušajte i pogledajte sada sljedeći video link.

 <https://www.youtube.com/watch?v=aoPvtwKU-EE> (ctrl + lijevi klik miša na link ili kopirajte link na google tražilicu)

Odgovorite sada na pitanja vezana uz odgledani link, a točnost odgovora provjerite u nastavku.

1. Tko izvodi skladbu?
2. Na kojem jeziku je libreto?
3. Zaključi prema izvođačima koji je ovo glazbeni broj?

**Prepišite sada gradivo u nastavku u kajdanku.**

Plan ploče:

**Kantata**

Cd 2/20 Carl Orff - kantata Carmina Burana, zborski ulomak O Fortuna (O srećo)

Izvođači: 1. mješoviti zbor, 2. orkestar

  

Kantata se poput oratorija izvodi **koncertno**. Skladana je za **soliste**, **zbor** i **orkestar**. Poput oratorija nema **glume, scene, kostima** i **plesnih ulomaka.** Novost je da kantata **nema** ni **činova**, **dramske radnje,** a ni **pripovjedača**. Sastoji se samo od **niza** **brojeva**.

Naziv dolazi od talijanske riječi **cantare** što znači **pjevati**.

Najveći skladatelj bio je **Johann Sebastian Bach**.

**To bi bilo sve za ovaj tjedan. Želim vam svima lijepi pozdrav ☺**

Odgovori na pitanja su:

1. mješoviti zbor i orkestar
2. latinskom
3. zborski ulomak